Teplice nad Metují

Teplice nad Metují sú mesto (od roku 1972) v Česku v okrese Náchod v Královohradeckom kraji. 1. januára 2012 tu žilo 1 717 obyvateľov, z toho 876 mužov a 841 žien, pričom priemerný vek v meste bol 42,7 roka (muži 40,7 roka, ženy 44,7 roka). Prvá písomná zmienka je z roku 1362. Nemecky tiež Wekelsdorf.

 Poloha 
Teplice nad Metují ležia v severnej časti okresu Náchod v Královehradeckém kraji, na štátnej hranici s Poľskom, vzdušnou vzdialenosťou približne  od Broumova,  od Trutnova a  od Náchoda. Mesto sa nachádza v geomorfologickom celku Broumovská vrchovina, celé jeho územie patrí do CHKO Broumovsko.

 Obyvateľstvo 
Súčasný stav

Pri poslednom sčítaní ľudu v roku 2001 žilo v meste celkovo 1840 obyvateľov, z toho bolo 941 žien (51,1 % zo všetkých obyvateľov). Do vekovej kategórie 0 – 14 rokov spadalo 269 obyvateľov, do vekovej kategórie 15 – 64 rokov 1281 obyvateľov a do vekovej kategórie 65+ spadalo 290 obyvateľov. V dobe svojho narodenia malo v Teplicích nad Metují trvalý pobyt 673 ľudí, podiel rodákov na celkovom počte obyvateľov teda činil 36,6 %. 

Historický vývoj
Podľa údajov z jednotlivých sčítaní je zrejmé, že počet obyvateľov sa v novodobej histórii neustále znižuje. Najväčší úbytok nastal po Druhej svetovej vojne, kedy prišlo k odsunu obyvateľov nemeckej národnosti z Česko-Slovenska. 
1869: 6495 obyvateľov
1880: 6486 obyvateľov
1890: 6292 obyvateľov
1900: 6128 obyvateľov
1910: 6154 obyvateľov
1921: 5475 obyvateľov
1930: 5206 obyvateľov
1950: 2556 obyvateľov
1961: 2447 obyvateľov
1970: 2379 obyvateľov
1980: 2136 obyvateľov
1991: 1906 obyvateľov
2001: 1840 obyvateľov

 Doprava 
Mestom prechádza železničná trať č. 026 Týniště nad Orlicí – Otovice zastávka, ktorá má v obci 1 stanicu (Teplice nad Metují) a 2 zastávky (Bohdašín a Dědov). Zo stanice Teplice nad Metují odbočuje lokálna trať č. 047 do Trutnova hl. n., ktorá má v obci tiež 2 ďalšie zastávky (Teplice nad Metují mesto a Teplice nad Metují skály).

V obci sa nachádzajú hraničné prechody na turistických chodníkoch Libná – Chelmsko Ślaskie a Zdoňov – Laczna.

 Pamätihodnosti 
náhľad|Kostol sv. Vavrinca

 Kostol sv. Vavrinca (1724) v barokovom štýle sa nachádza na mieste bývalého dreveného kostola, ktorý bol doložený už v 15. storočí. V kostole sa dochovalo pôvodné drevené vybavenie. Cenný je hlavný oltár s obrazom sv. Vavrinca, po stranách kostola sú umiestené ešte 4 ďalšie oltáre. Hlavný vchod do kostola je osadený mohutnými dubovými dverami s figurálnymi rezbami zo Starého a Nového zákona.

 Pútnický kostol Panny Márie Pomocnej na Kamenci bol postavený v roku 1754. V jeho susedstve stojí drevená pustovňa.

 Kostol Najsvätejšej Trojice v Zdoňově, pôvodne gotický, renesančne prestavaný.

 Horní zámok (1599) bol postavený Václavom Bohdaneckým z Hodkova. V budove teraz sídli Mestský úrad.

 Dolní zámok (1664) bol postavený Janom Václavom Schmiedelom v barokovom štýle. Priľahlú záhradu lemuje kamenný múr s rokokovými plastikami. Dnes je zámok využitý ako domov dôchodcov.

 Kříž smíření na Bukovej hore. Pamätník bol vztýčený v roku 2002 na mieste kde bolo v roku 1945 zastrelených 23 českých Nemcov. Autorom monumentu je sochár Petr Honzátko.

 Osobnosti 
Ondřej Szabo (* 23. februára 1979), futbalista, odchovanec teplického futbalu, v súčasnej dobe hráč prvoligového tímu SK Kladno. V minulosti prešiel kluby Slavoj Teplice nad Metují, FK Náchod-Deštné, FC Hradec Králové, Bohemians 1905, FK Teplice a FK Baník Sokolov.

Josef Tichatschek (* 11. júla 1807 Teplice nad Metují; † 18. januára 1886 Drážďany), operný spevák (tenorista), vystupoval po celej Európe hlavne v operách Richarda Wagnera. V roku 1999 mu bol v jeho rodisku odhalený pomník.

 Priemysel 
V minulosti bol v meste zastúpený hlavne textilný priemysel, viazaný na spracovanie ľanu. Táto výroba ale v 90. rokoch 20. storočia zanikla. Dlhšiu históriu má na území mesta tiež strojársky priemysel, dnes zastúpený firmou Komap Dědov (výroba prechodov, prírub a klenutých den) a firmou G.D.P.P. (výroba potrubných dielov). V okolí mesta sa ťaží pieskovec, ktorého spracovaniu sa venujú dve firmy (Granit Lipnice a Kámen Brádle). Najnovšie vznikli podniky potravinárskeho priemyslu. Konkrétne ide o firmu Pepsi Americas / General Bottlers, ktorá v miestnom závode stáča stolnú vodu distribuovanú pod obchodným názvom Toma Natura či o firmu Stěnava, vyrábajúcu horalské trubičky (plnené cukrovinky, obdoba hořických trubičiek).

 Administratíva 
Obec s povereným obecným úradom (správny obvod tvoria obce Adršpach, Meziměstí, Teplice nad Metují a Vernéřovice).

 Školstvo 
Mesto je zriaďovateľom MŠ a ZŠ Teplice nad Metují, subjektu, ktorý integruje materskú škôlku, deväťročnú základnú školu a praktickú školu. Od svojho otvorenia v roku 1907 sídli škola v pôvodnej budove neďaleko Horního zámku.

Královohradecký kraj je zriaďovateľom Strednej školy hoteliérstva a spoločného stravovania, ktorá sídli v Střmenskom podhradí. Poskytuje stredné vzdelanie s maturitnou skúškou (odbory Hotelierstvo pre život a Gastronomické služby) a stredné vzdelanie s výučným listom v programoch kuchár, čašník a barman.

 Kultúra 
Každoročne na sklonku leta sa v meste koná Medzinárodný horolezecký filmový festival. Prvý ročník sa uskutočnil v roku 1981, vzhľadom k prestávkam v usporiadaní sa v roku 2008 konal jubilejný 25. ročník. Ide o súťažný festival, na ktorom sú prezentované snímky z oblasti horolezectva a ďalších športov v prírode.

 Šport 
V meste pôsobí niekoľko športových organizácií. Najviac športových oddielov je združených v TJ Slavoj Teplice nad Metují. Konkrétne ide o volejbalový oddiel, futbalový oddiel, hokejový oddiel, lyžiarsky oddiel, cyklo-ski klub a ASPV (Asociácia športu pre všetkých).

Najvýznamnejšia športová udalosť, ktoré sa v meste každoročne koná, sú diaľkové preteky horských bicyklov nazvané Rallye Sudety. Tento cyklistický maratón, ktorého prvý ročník sa uskutočnil v roku 1995, patrí vzhľadom k svojej diaľke a profilu trati k najťažším pretekom v Česku. Usporiadateľom je Redpoint Team.

V meste je v zimnom období v prevádzke lyžiarsky vlek. Obsluhovaná zjazdovka je 500 metrov dlhá, pri poslednej rekonštrukcii bola osadená delami pre umelé zasnežovanie.

 Turistika 
Teplice nad Metují sú (spolu s Adršpachem) východiskom do Adršpašsko-teplických skál, plošne najväčšieho pieskovcového skalného mesta v strednej Európe. Odhadovaná návštevnosť skalného mesta bola napr. v roku 2003 približne 270 tis. osôb, väčšia časť návštevníkov (cca 220 tis.) mierila do skál z Adršpachu. Vstup do skalného mesta sa nachádza na západnom okraji Teplic nad Metují. Základný prehliadkový okruh je približne  dlhý a nadväzuje na neho niekoľko ďalších turistických trás. Trasou cez Vlčiu roklinu je okruh prepojený s adršpašskou časťou skalného mesta. V skalnom meste sa nachádza hrad Skály a hrad Střmen. V Teplicích nad Metují slúži turistom niekoľko desiatok ubytovacích zariadení (kempy, ubytovne, penzióny, hotely) či turistické informačné centrum (neďaleko Mestského úradu).

 Časti mesta 
 Teplice nad Metují
 Bohdašín
 Dědov
 Dolní Teplice
 Horní Teplice
 Javor
 Lachov
 Skály
 Zdoňov

 Partnerské mestá 
 Jaworzyna Śląska, Poľsko

 Referencie 

 Pozri aj 
 Zoznam miest v Česku
 Zoznam obcí v Česku

 Iné projekty 

 Externé odkazy 
 Oficiálne stránky mesta
 Mesto na portal.gov.cz

Kategória:Mestá v Česku
Kategória:Obce okresu Náchod